04/08/2014 | Administración LocalMunicipal
Ferrol
Urbanismo
Anuncio OE 52/10 Sánchez Barcaiztegui,19 (notificación a Isolina Veiga Gutiérrez)

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 04.06.2014 que resolve o recurso de reposición da orde de execución OE 52/10, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. Primeiro.- Desestimar íntegramente o recurso de reposición achegado por don Diego Ivan Viroles Kassi, en data do 04.12.2013 fronte ao decreto do 31.08.2013, confirmando o mesmo en tódolos seus extremos polo exposto nos fundamentos de dereito. Segundo.- Recórdase a obriga do cumprimento do ordenado no decreto do 31.08.2013, nos prazos indicados no mesmo, coa advertencia expresa de execución forzosa ou subsidiaria de conformidade co artigo 199.4 LOUG. Terceiro.- Desestimar a solicitude achegada o 05.12.2013 por “Diaz Bogo, SL” como administrador de fincas da comunidade de propietarios, para ampliación de prazo para a execución das obras ordenadas no decreto do 31.08.2013, polo disposto nos fundamentos de dereito. Cuarto.- Recordar aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar”. Contra o punto primeiro desta resolución só pode interpoñer RECURSO CONTENCIOSO-ADMINISTRATIVO ante o Xulgado do contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra os demais puntos desta resolución, se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, 18 de xullo de 2014 O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez